google/wiki40b huggingface dataset:
Austropetaliidae

Utseende

Temmelig store, slanke øyenstikkere, brune og gule. Fasettøynene er helt skilte eller møtes i et punkt i pannen. Vingenes framkanter har rekker av rødbrune flekker. Larven er kraftige med stort hode og har fem-leddete antenner og tre-leddete føtter. Beina er påfallende knudrete. Bakkroppen er flat, ledd 1-8 er trekantet utvidet mot siden.

Levevis

Larvene lever i elver, bekker, torvmyrer eller i sprutsonen under fossefall.

Utbredelse

Austropetaliidae finnes bare i Australia og det sørligste Sør-Amerika (Chile og Argentina).
Winnipeg (elv)

Winnipeg (engelsk: Winnipeg River) er en kanadisk elv som renner fra Lake of the Woods i provinsen Ontario til Lake Winnipeg i Manitoba. Elven er 235 kilometer (146 mi) lang fra Norman Dam i Kenora til Lake Winnipeg. Nedbørsområdet er 106 500 km² i areal, vesentlig i Canada. Omtrent 29 000 km² av dette området ligger i det nordlige Minnesota.
Guy Tachard

Bakgrunn

Guy Tachard trådte inn som novise i jesuittordenen den 20. september 1668, i Bordeaux. Under sin formasjonsperiode ble han satt til å undervise i grammatikk og retorikk ved jesuittenes kollegium i Pau (1672-1676). Etter å ha fullført sine teologiske studier i Bordeaux, ble han ordinert til prest i 1679.
I 1681 tok han kurs i maritime studier. Han studerte i Poitiers, og en tid i Paris (1683-1685), og var med på arbeidet på sin fransk-latinmske ordbok for hertugen av Bourgogne.

Første reise til Siam (1685)

I 1685 ble Tachard sendt med fem andre jesuittmisjonærer under prior Jean de Fontenay sendt til Siamt,under ledelse av Chevalier de Chaumont og Abbé de Choisy. Til å beskytte seg hadde de fått med seg marineoffiseren Claude de Forbin (1656–1733), som første to skip. Jesuittene befant seg på en misjonsreise til India og Kina. De reisende ankom Siam samtidig som avslutningen ab handelsavtalen mellom Siam og Frankrike ble inngått.
Sendeferdens to skip vendte tilbake til Frankrike med en gruppe siamesiske sendemenn ledet av Kosa Pan. De var også i desember 1688 innom pave Innocens XI, og under audiensen kunne pater Tachard fremlegge og oversette et brev fra kong Narai.

Annen reise til Siam (1687)

Pater Tachard var også med på nok en reise til Siam, i mars 1687, under Simon de la Loubère. Fem franske krigsskip under admiral Desfarges brakte de siamesiske utsendinger tilbake til hjemlandet. Denne sendeferden hadde liten fremgang, skjønt den allerede inngåtte handelsavtalen ble nå bekreftet. Den politiske situasjonen i Ayutthaya var anspent. Mange adelige var misfornøyde med den utenlandske innflydelse ved høffet, og især med kansleren, Constantine Phaulkon. Franskmennenes militære leder opptrådte lite diplomatisk og det opphisset flere i hoffet mot de franske. 
Ikke lenge etter kunne oppkomlingen Phetracha utnytte anledningen til å styrte og drepe kong Narai og få anbragt seg selv på tronen.
Tachard hadde da allerede reist som «kongen av Siams ekstraordinære ambassadør» i følge med Ok Chamnan tilbake til Frankrike.

Tredje reise til Siam (1690)

Forut for pater Tachards tredje reise til Siam var kong Narai blitt henrettet og Phetracha var nå landets nye konge. Tachard hadde ikke kjennskap til disse begivenheter. Han reiste via India og kom til Pondicherry. Der fikk hanvente forgjeves på innreisetillatelse til Siam. Han måtte derfor etter en tid reise i uforrettet sak tilbake til Frankrike.

Fjerde reise til Siam (1699)

I 1699 vendte Tachard nok en gang tilbake til Siam , og der traff han sin gamle venn Kosa Pan, som var blitt utenriks- og handelsminister under kong Phetracha. Deres møte beskrives som ytterst formelt, og intet kom ut av det.
Jazz på Vardeheim

Jazz på Vardeheim er en jazzklubb i på Høybråten i Oslo. Den holder til i Vardeheim Selskapslokaler med adresse Vardeheimveien 7. Klubben startet i 1986 og drives av en gruppe entusiaster på frivillig basis. Månedlige arrangementer er blitt en lokal begivenhet med fulle hus. Det gjør at klubben klarer seg uten annen støtte enn en medlemskontigent og inngangspenger. Musikerne opptrer uten avtalt honorar, og klubben fungerer som en workshop hvor det skapes ny musikk. I 1997 mottok Jazz på Vardeheim Furuset Bydels Kulturpris. Etter bydelssammenslåingen i 2004 har klubben sognet til bydel Stovner.
Darcy

En darcy er en måleenhet for permeabilitet til gass og væsker i et porøst materiale, navngitt etter Henry Darcy. Symbolet for darcy er D.
Permeabilitet har samme dimensjon som areal, og i SI-systemet er enheten kvadratmeter m². Selv om darcy ikke er en SI-enhet, er måleenheten likevel mye brukt i hydrologi og petroleumsteknologi.
Darcy er basert på en blanding av flere enhetssystemer. Et porøst medium med en permeabilitet på 1 darcy som utsettes for en trykkgradient på 10 atm/cm vil transportere en væskestrøm på 1 cm³ gjennom et areal på 1 cm² dersom væskeviskositeten er 1 cP.
Konvertert til SI-enheter er 1 darcy ekvivalent med 9.869233×10⁻¹³ m² eller 0.9869233 µm². For praktiske formål brukes ofte tilnærmingen 1 D = 1 (µm)².
Porøse bergarter i oljereservoar har typisk permeabilitetsverdier målt i millidarcy, forkortet mD.
Jing (navn)

Etymologi

Kvinnenavnet Jing betyr «perfekt» (kinesisk: 精), «krystall» (kinesisk: 晶) eller «hovedstad» (kinesisk: 京).
Mannsnavnet Jing betyr «ren».

Kjente personer med navnet

Personene i listen er ordnet kronologisk etter fødselsår.
Tristan Corbière

Tristan Corbière (født Édouard-Joachim Corbière 18. juli 1845 i Morlaix i Bretagne, død 1. mars 1875 på samme sted) var en fransk dikter. Han var en av forgjengerne for symbolismen og surrealismen i fransk litteratur.
Corbières dikt var lite kjent før Paul Verlaine tok ham med blant dem han kalte poètes maudits. Verlaines anerkjennelse var nok til å gjøre ham berømt.
Giftsprøyte

Giftsprøyte er en henrettelsesmetode hvor den dømte blir tilført dødelige kjemikalier intravenøst. Ifølge USAs regjering er den den mest humane, til tross for at denne metoden også har fått mye knallhard kritikk de senere år. Den brukes blant annet i USA, Kina, Guatemala og Thailand. Omfanget av denne metoden i Kina er hemmelig, men den brukes stadig oftere. Der har man også henrettelser i mobile dødskamre (i varebiler som ser ut som vanlige politibiler). I 2009 hadde Yunnan-provinsen 18 slike biler, mens flere dusiner fantes i fem andre provinser.)

Bruk

Giftinjeksjoner er brukt som henrettelsesmetode i alle de amerikanske delstatene som praktiserer dødsstraff. Noen delstater har alternativer som  elektrisk stol, gasskammer, og henging. 
Metoden brukes til dels også i andre deler av verden,og er standard metode i USA og Thailand.

Kritikk

Mange hevder at «Dødssprøyten» er den mest humane formen for henrettelse, men leger sier at det kan være vanskelig å gjennomføre «Dødssprøyten» ettersom mange av fangene er narkomane og har arrete årer. En rekke rapporter viser at giftsprøyten kan føre til store lidelser for fangen. Ofte blir giftnålen satt inn feil, og noen ganger fungerer ikke injiseringen som den skal.
Hvis barbituratet ikke fungerer etter hensikten, kan fangen være bevisst og oppleve både kvelningen og hjerteinfarktet.
Very Together

Original LP

Alle vokaler av Tony Sheridan hvis ikke annet står.
Allround-VM på skøyter 1932, menn

Allround-VM på skøyter 1932, menn ble arrangert    i Lake Placid  USA 19 og 20. februar 1932. 
Ivar  Ballangrud   fra Norge ble verdensmester.
Oj, oj, oj, så glad jeg skal bli

Melodi Grand Prix og etterspillet

Låten var en av ti som deltok i den norske finalen i Store Studio i Oslo lørdag 1. mars. Sangen var den tredje ut på scenen og vant en klar seier under avstemningen – med dobbelt så mange stemmer som andreplassen «Lena».

Rabalderet etter finalen

Vinnermelodien skulle vise seg å sparke i gang en diskusjon uten sidestykke i norsk grand prix-historie. Samme kveld som den norske finalen ble Sparboe og låtskriveren Arne Bendiksen invitert til Haagen Ringnes’ program Her og nå! på Centralteatret. I stedet for gratulasjoner og hyllest ble de møtt av den danske universitetslektoren Erling Nielsen som utførte en litterær analyse av teksten til vinnerlåten. Nielsen karakteriserte teksten som «nonsens og sludder» og konkluderte med at «det er ett stort lyspunkt i teksten, og det er 'oj, oj, oj'». Lettere paff prøvde Bendiksen å forsvare seg med at han verken var Ibsen eller Bjørnson.  

Den litterære radbrekkingen skapte seerstorm mot NRK allerede under sendingen. Sentralbordet ble ringt ned av folk som mente dette var «ugalant mot Bendiksen – den fæle dansken burde skamme seg!» Seansen i Her og nå! sparket også i gang et stort oppgjør mellom den klassiske musikken på den ene siden og den folkelige popmusikken på den andre. Som Haagen Ringnes uttalte det: «stormen i vannglasset økte til orkan. Pop-Norge var fortørnet og fikk følge av mange». Lektor Erling Nielsen møtte også kraftig kritikk. «Ikke siden enevoldstiden har det florert et slikt danskehat i kongeriket Norge», skrev Ringnes senere.
Utdypende artikkel: Melodi Grand Prix 1969

Salgssuksess

Bråket ga «Oj, oj, oj, så glad jeg skal bli» en salgsmessig pangstart, og Arne Bendiksen signerte plata med «Med hilsen til herr Nielsen». Salget gikk strålende, og vinnermelodien ble en landeplage som toppet VG-lista i fire uker. Dette var første gang en norsk vinnerlåt gikk til topps på VG-lista. «Oj, oj, oj, så glad jeg skal bli» fikk også en renessanse i 1996, da den toppet Norsktoppen hele ti uker på råd.

Eurovision Song Contest

Melodien deltok i Eurovision Song Contest 1969 i Madrid og var det tolvte bidraget ut på scenen 29. mars – før Sveits' Paola del Medico med «Bonjour, bonjour» og etter Vest-Tysklands Siw Malmkvist med «Primaballerina». «Oj, oj, oj, så glad jeg skal bli» endte sist i Madrid og fikk bare 1 stemme – fra Sverige. Dette var Norges andre sisteplass i konkurransen. Kirsti Sparboe selv mente sisteplassen var en felles-europeisk protest mot den omstridte norske selfangsten.

Teksten

Sangen er et moderat uptempo-nummer, hvor Sparboe synger om hvor glad sangens jeg-person skal bli når hennes elsker bare er interessert i henne. Ut fra teksten virker det som om han jevnlig «har noen på si'» og jakter på mange jenter samtidig. Imidlertid virker Sparboe optimistisk på at han vil gi opp sin utro væremåte en gang i framtiden, og da synger hun: «Oj, oj,oj, da skal det bli fest/ Og jeg skal være den eneste gjest».
Sparboe har spilt inn sangen. Den ble utgitt på singelen Triola TN 540 i 1969.
St Hugh's College

St Hugh's College et ett av kollegiene ved University of Oxford i England, oppkalt etter St. Hugh, biskop av Lincoln. Det ligger på en stor landeiendom nord for Oxfords sentrum.
Det ble grunnlagt i 1886 som et kollegium for kvinner. De første mannlige studenter ble opptatt hundre år etter, i 1986. Det er et attraktivt kollegium blant annet på grunn av sine store og behagelige hageanlegg.
Dombås

Historie

I eldre tider var Tofte Kongsgård vertshus og skysstasjon, det lå 10 km sørøst for Dombås. Men midt på 1800-tallet hadde også Dombås skysstasjon, og det kom jevnlig skolelærer til bygdas barn.
Under felttoget i 1940 slapp tyskerne fallskjermjegere mellom Dombås og Dovre. Disse ble nedkjempet av Garden og Møre Regiment. Dette var de første «tapet» av et slag for de tyske hærstyrker. Under et tysk bombeangrep mot Dombås stasjon døde også den første amerikaner, Robert M. Losey, i den andre verdenskrig.  Krigshistorisk landskap med informasjon og bilder fra krigshandlingene i Dombås-området og krigsårene finnes i Minneparken, midt i Dombås sentrum.
Dombås Hotell ble oppført i 1917, og brant i 2007. Bygging av et nytt hotell ble startet i 2012, og sto ferdig i mars 2014. Dovrefjell hotell ble nesten totalskadet i en brann i desember i 2014.

Samferdsel

Dombås stasjon er overgangsstasjon for reisende mellom Dovrebanen og Raumabanen. Dombås er også et knutepunkt i veitrafikken: E6 møter her E136. E136 går fra Dombås til Ålesund gjennom Romsdalen.

«Ekko fra Dombås»

Sangen «Ekko fra Dombås» ble skrevet av Erik Thoresen og Frank Robert. Erik Thoresen og Trekkspillkameratene spilte den inn i Oslo 3. september 1954. Sangen ble utgitt på 78-platen His Master's Voice A.L. 3433.
Niki Zimling

Klubbkarriere

Zimling begynte sin fotballkarriere som ungdomspiller hos AB 70, Tårnby Boldklub, Fremad Amager og Kjøbenhavns Boldklub før han dro videre til ungdomsakademiet hos Brøndby IF. I januar 2003 ble han tatt opp på førstelaget, og i april samme år spilte han sin første seniorkamp i en cupkamp mot AaB Fodbold. I de neste to sesongene spilte han 25 kamper og scoret ett mål. Sommeren 2005 meldte han overgang til serierivalen Esbjerg fB, hvor han etablerte seg på førstelaget og spilte over 80 seriekamper for klubben.

Udinese

Da hans kontrakt med Esbjerg gikk ut i desember 2008 ønsket Zimling å spille utenlands. Han dro deretter til Italia, hvor han skrev under en kontrakt med Udinese Calcio. Her fikk han problemer med å etablere seg, og fikk kun fem kamper på to år. I juni 2010 ble han lånt ut til den nederlandske klubben NEC Nijmegen.

Club Brugge

I slutten av mai 2011 ble Zimling solgt fra Udinese til den belgiske klubben Club Brugge, hvor han skrev under på en fireårskontrakt på en overgangssum verdt €500 000 euro.

Internasjonal karriere

Zimling fikk sin landslagsdebut for det danske herrelandslaget i en vennskapskamp mot Slovenia den 6. februar 2008 (2–1), hvor han kom inn som innbytter for Daniel Jensen. Han ble siden tatt ut i den danske troppen til EM i fotball 2012 i Polen og Ukraina av landslagstrener Morten Olsen.
Kygo

Tidlig liv

Kyrre Gørvell-Dahl ble født i Singapore  (noen kilder nevner også Bergen). Han begynte å ta pianotimer i en alder av seks år. Han sluttet med dette og begynte å produsere musikk i 15-16-årsalderen gjennom dataprogrammet Logic Studio og et MIDI-keyboard, samt ved å se lærevideoer på YouTube.
Artistnavnet «Kygo» kom fra hans brukernavn på skoleverktøyet itslearning, og er en sammentrekning av hans fornavns og etternavns to første bokstaver.
Nørreport (København)

Nørreport var en av Københavns fire byporter. De tre andre byportene til København var Østerport, Vesterport og Amagerport.
Nørreport var innkjørselport for reisende fra Norge og Sverige som ankom via Helsingør. På grunn av sin beliggenhet var det også den porten som reisende fra det østlige og nordlige Sjælland brukte når de skulle inn til byen. Da de danske kongelige ofte brukte Frederiksborg slott som sommerresidens og gikk gjennom Nørreport på reisen dit, ble den gaten som ligger like innenfor porten kalt Frederiksborggade, et navn den fremdeles bærer.
Den eldre porten ble i 1671 erstattet av en ny port, bygget av Christian V etter tegninger av Lambert van Haven. Denne nye porten ble Københavns høyeste og mest kunstneriske utsmykkede byport. Utsmykkingen var i sandstein og besto bl.a. av en kvinnefigur på hver side av porten som symbol på gudsfrykt og rettferdighet og hentydet således til Christian Vs valgspråk.
Nørreport ble revet i 1857 da vollene omkring byen ble nedlagt.
Æthelwulf av Wessex

Vurdering

Som barn ble Æthelwulf gitt undervisning av blant annet Svithun av Winchester. Han etterfulgte sin far Egbert som konge i 839, og måtte raskt lede sine styrker i forsvaret mot danene.
Historikerne har gitt ulike og motstridende vurderinger av Æthelwulf. I henhold til Richard Humble hadde han en bekymringsfull stil som konge. Han kom til tronen av Wessex ved arv. Han viste seg som særdeles religiøs, hemmet av liten politisk forståelse, og med altfor mange dyktige og ambisiøse sønner. I henhold til historikeren Frank Stenton synes Æthelwulf «å ha vært en religiøs og lite ambisiøs mann, og hvor engasjementet i krig og politikk var en liten ønskelig konsekvens av rang.» Imidlertid mener Janet Nelson at hans tid som konge har blitt lite verdsatt i moderne forskning, og han faktisk la grunnlaget for Alfreds suksess, fant nye så vel som tradisjonelle svar, og sto bedre imot angrep fra nordmenn og daner enn mange andre samtidige angelsaksiske herskere. I Simon Keynes’ syn «det var ham, mer enn noen andre, som sikret den politiske framtiden til sitt folk på 800-tallet, og som åpnet opp nye kommunikasjonskanaler som førte gjennom de frankiske riker og over Alpene til Roma.»

Som krigskonge

Den mest kjente og vanligste brukte primærkilde er Den angelsaksiske krønike som viser til Æthelwulfs tilstedeværelse ved en del betydningsfulle slag. I 840 kjempet han ved Carhampton mot 35 skip med daner. De danske angrepene hadde økt betydelig på denne tiden. Hans mest kjente seier kom i 851 ved «Acleah», hvilket kan være Ockley i Surrey eller Oakley i Berkshire. Her kjempet Æthelwulf og hans sønn Æthelbald mot hedningene, og ifølge Krøniken var det «det største drapet på hedninger noen sinne». En gang rundt 853 beseiret Æthelwulf og hans svigersønn Burgred, konge av Mercia, den walisiske kongen Cyngen ap Cadell og gjorde waliserne til sine undersåtter. Krøniken beskrev flere slag i årene etter, de meste mot pirater og danene. Dette var en tid i europeisk historie da nasjonene ble angrepet av mange ulike grupper; det var sarasenere i sør, madjarere i øst, maurere i vest, og vikinger i nord. Før Æthelwulfs død hadde nordboere overvintret på øya Sheppey og herjet som de ville i East Anglia. I løpet av de neste tjue årene ble kampene til hans sønner " ustanselig, heroisk, og stort sett forgjeves."
Hege Haukeland Liadal

Utdanning og yrkesliv

Liadal gikk på videregående skole i 1988-1991 og tok deltidsstudium i personal og ledelse ved Bedriftsøkonomisk institutt i Stavanger 2004-2005 samt ble sertifisert som coach gjennom selskapet Storform i 2006. 
Liadal arbeidet som reisekonsulent i Via Ferieverden 1997-2000, var byråleder i Star Tour 2000-2007, faglærer ved Norges Kreative Høyskole 2004-2007, kundesentersjef i Rogaland Kollektivtrafikk 2007-2010, daglig leder i Adecco i Haugesund 2010-2012 og prosjektkoordinator ved Haugaland Kunstverk 2012-2013.
I 2013 ble hun valgt inn som stortingsrepresentant  for Rogaland. Hun ble valgt som nr. 9 i 2013 og som nummer 10 2017.

Falske reiseregninger

Liadal trakk seg midlertidig fra flere verv 10. april 2019 etter at Aftenposten meldte at hun hadde levert en rekke fiktive reiseregninger til Stortinget. Ifølge avisen hadde hun også latt Stortinget betale diett for private ferieopphold eller mens hun var hjemme. Liadal erkjente at hun hadde levert reiseregninger for reiser som ikke hadde funnet sted. Like etter politianmeldte Stortinget forholdet, og Liadal er høsten 2019 under politietterforskning.
Roing under Sommer-OL 2012 – Toer uten styrmann kvinner

Heat

De to første i hvert heat kvalifiserer seg til kvartfinalene, de resterende ror oppsamlingsheat.
Estisk holstein

Estisk holstein (Eesti holstein) er en kurase fra Estland. Rasen er en blanding av lokale esiske raser, nederlandsk frieser og øst-frieser. Avlsarbeidet ble startet i 1850 og stambok ble opprettet i 1885. I nyere tid har avlsmateriale blitt importert fra Nederland, Tyskland og Canada. Det finnes i cirka 175 000 dyr av rasen. 
Estisk holstein er en stor rase, med gjennomsnittsvekt på 600 kg for voksne kyr. Gjennomsnittlig årsavdrått er på 5800 kg melk, noe mindre enn for den norske NRF-kua, med 4,22 % fett og 3,22 % protein. Som for andre holstein er rasen svart med hvite markeringer.
Sungbum

Sungbum (tibetansk: གསུང་འབུམ; wylie: gsung-'bum, tradisjonell kinesisk: 松绷, pinyin: sōng běng, «samlede verker») er de samlede buddhistiske skrifter av en lama, en av de religiøse lærere i tibetansk buddhisme. Tekstene tilhører særlig en lama fra Mongolia eller Tibet.
Totalt utgjør denne tekstsjangeren mer enn 200 000 bøker. Tekstene omfatter blant annet kommentarer til indiske tekster, sammen med essay om emner slik som epistemologi, ritualer og meditasjon. Gsung-'bum utgjør en av tre avdelinger i den tibetanske buddhistiske kanon; de to andre er Kangyur og Tengyur.
Loi Im Lan

2016

Lan deltok i VM i friidrett innendørs 2016. På 60 meter løp hun på 7,83 i innledningsheatet, som var 39. beste tid, og hun gikk ikke videre til semifinalene. 
I juniorasiamesterskapet i friidrett 2016 nådde hun finalen på 100 meter, der hun kom på åttendeplass med tiden 12,17.

2017

Hun deltok i asiamesterskapet i friidrett 2017, men fikk 21. beste tid i innledningsheatet på 100 meter, og gikk ikke videre til semifinalene.
Hun representerte Macao under VM i friidrett 2017, der hun deltok på 100 meter. Der løp hun på 12,00 i forsøksheatet, og nådde ikke semifinalen.
Leucopholis

Utseende

Ganske store, brunsvarte oldenborrer. Oversiden er mer eller mindre tett kledt med lyse skjell.

Levevis

Larvene lever i ofte to år, og lever av røttene på mange ulike planter. Eggene legges i flere omganger i jorden. For de artene som lever i kaldt klima overvintrer larvene ved å trekke seg ned i jorden under frostlaget. Neste vår kommer de opp og eter videre eller klekker til  voksne biller.
De voksne billene er oftest skumrings- eller nattaktive og kommer gjerne til lys. De er planteetere, mange eter blader men det er også en del som lever av pollen. Noen av artene er betydelige skadedyr, blant annet på sukkerrør.

Utbredelse

Slekten er utbredt i Sørøst-Asia, fra India og østover.
Adolfo Machado

Landslaget

Han ble tatt ut i Panamas tropp til VM i fotball 2018 i Russland.
27. mai

Navnedag

Katinka, Kato.
Bembidion properans

Utbredelse

Bembidion properans finnes i nesten hele Europa, østover til Usbekistan i Asia. Den er også registrert fra Norge.

Utseende

Bembidion properans er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion properans tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Al McKay

Karriere

McKay startet sin aktive musikerkarriere i New Orleans da han var 18 år gammel, hvor han kom i kontakt med Ike Turner og ble medlem av Ike & Tina Turner Revue som gitarist for bandet. Etter å ha tilbragt i underkant av to år i bandet dro han til Los Angeles, hvor han opparbeidet seg et rykte som studiomusiker. På denne måten ble han også innleid av Sammy Davis jr. som gitarist i hans band med omfattende turne og nærmest permanent spillejobb i Las Vegas. Etter å ha utmerket seg ytterligere, blant annet med sin distinkte bruk av lydpedalen Wah-wah pedal, arbeidet han deretter for Andy Williams, Pearl Bailey, The Sylvers og Isaac Hayes. Det var også gjennom sitt arbeid med disse at Chicago-bandet Earth, Wind & Fire kom i kontakt med McKay.
Gjennom det meste av 1970- og 1980-tallet var McKay i tillegg til sitt engasjement hos EWF også en aktiv studiomusiker for flere ulike artister, og produserte/skrev for ulike prosjekter som The Temptations, A Taste of Honey, Finis Henderson samt mangle flere. På midten av 1980-tallet trakk han seg midlertidig tilbake fra musikkbransjen for å oppdra sin sønn som alenefar, men gjorde comeback i bransjen tidlige på 1990-tallet. For sitt bidrag hos Earth, Wind & Fire, blant annet som låtskriver av deres kjente hits som «September» og «Singasong», ble han sammen med resten av bandet innlemmet i Rock and Roll Hall of Fame i 2000.
I senere tid har han sin egen gruppe kalt Al McKay's L.A. All Stars sammen med tidligere medlemmer av EWF som Johnny Graham, Andrew Woolfolk og Fred White samt Rahmlee Michael Davis og Michael Harris fra bandet Phenix Horns. Bandet er et 14-manns ensemble som opptrer i konserter under navnet The Earth, Wind & Fire Experience i USA og Europa.
2. århundre

2. århundre startet den første dagen i 101 og sluttet den siste dagen i 200 etter den gregorianske kalenderen.